I 1979 flyttet han til Las Vegas, til Spilotro, som hadde bodd der siden 1971, og til hans gjeng med erfarne tyver og drapsmenn. Mediene omtalte dem som «Hole in the Wall Gang» ettersom de hadde det med å bore seg inn i hjem og bygninger gjennom yttervegger og tak. Den 10. oktober 1979 drepte Cullotta sin tidligere venn Sherwin «Jerry» Lisner i Las Vegas, som var mistenkt for å samarbeide med politiet mot Cullotta. Senere innrømmet Cullotta at han hadde drept Lisner etter ordre fra Tony Spilotro.